**KISKŐRÖS VÁROS ÖNKORMÁNYZATA**

**KÉPVISELŐ-TESTÜLETÉNEK**

**10/2016. (V.26.) önkormányzati rendelete**

**az egészségügyi alapellátás körzeteiről**

Kiskőrös Város Önkormányzat Képviselő-testülete az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, az egészségügyi alapellátásról szóló 2015. évi CXXIII. törvény 5. § (1) bekezdésében, illetve Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában meghatározott feladatkörében eljárva az egészségügyi alapellátásról szóló 2015. évi CXXIII. törvény 6.§ (2) bekezdésében biztosított véleményezési jogkörében eljáró Nemzeti Egészégfejlesztési Intézet véleményének kikérésével a következőket rendeli el:[[1]](#footnote-1)

**1. §**

A rendelet célja, hogy az egészségügyi alapellátásról szóló 2015. évi CXXIII. törvény alapján a Képviselő-testület megállapítsa és kialakítsa Kiskőrös város közigazgatási területén az egészségügyi alapellátások körzeteit.

**2. §**

A rendelet hatálya Kiskőrös Város közigazgatási területén területi ellátási kötelezettséggel működő háziorvosi, házi gyermekorvosi, fogorvosi, védőnői és iskola-egészségügyi ellátást nyújtó egészségügyi szolgáltatókra és a lakóhellyel és a tartózkodási hellyel rendelkező polgárokra terjed ki.

**3. §**

Kiskőrös város közigazgatási területén a Képviselő-testület

1. hat felnőtt háziorvosi,
2. három házi gyermekorvosi,
3. három felnőtt fogorvosi,
4. kettő gyermek fogorvosi,
5. hat védőnői,
6. három iskola-egészségügyi,
7. egy háziorvosi, házi gyermekorvosi ügyeleti,[[2]](#footnote-2)
8. egy fogorvosi ügyeleti[[3]](#footnote-3)

körzetet alakít ki.

1. **§**
2. A felnőtt háziorvosi körzetek területi leírását a rendelet 1. melléklete tartalmazza.
3. A házi gyermekorvosi körzetek területi leírását a rendelet 2. melléklete tartalmazza.
4. A felnőtt fogorvosi körzetek területi leírását a rendelet 3. melléklete tartalmazza.
5. A gyermek fogorvosi körzetek területi leírását a rendelet 4. melléklete tartalmazza.
6. A területi védőnői körzetek területi leírását a rendelet 5. melléklete tartalmazza.
7. Az iskola-egészségügyi körzetek területi leírását a rendelet 6. melléklete tartalmazza.
8. A fogorvosi ügyeleti ellátás körzete Kiskőrös város teljes közigazgatási területe.[[4]](#footnote-4)

**5. §[[5]](#footnote-5)**

1. Kiskőrös Város Önkormányzata a háziorvosi és házi gyermekorvosi ügyeleti ellátást Kiskőrös székhellyel, a Kiskőrösi Többcélú Kistérségi Társulás tagjaként, annak keretében, a társulási megállapodásban foglaltak szerint biztosítja.
2. A háziorvosi, házi gyermekorvosi ügyeleti ellátás Akasztó, Bócsa, Csengőd, Kaskantyú, Kiskőrös, Páhi, Soltvadkert, Tabdi, Tázlár teljes közigazgatási területére kiterjedően egy ellátási körzetet alkot.

**6. §**

1. Ez a rendelet a kihirdetését követő napon lép hatályban.
2. A rendelet hatályba lépésével egyidejűleg hatályát veszti Kiskőrös Város Önkormányzata Képviselő-testületének a háziorvosi, fogorvosi körzetekről szóló 27/2013. (XII.19.) önkormányzati rendelete.

*Módosította: 22/2017. (XI.24.) önk. r, 2/2022. (I. 27.) önk. r.,*

1. *Módosította: 2/2022. (I. 27.) önk. r.,* [↑](#footnote-ref-1)
2. *Beiktatta: 2/2022. (I. 27.) önk. r.,* [↑](#footnote-ref-2)
3. *Beiktatta: 2/2022. (I. 27.) önk. r.,* [↑](#footnote-ref-3)
4. *Beiktatta: 2/2022. (I. 27.) önk. r.,* [↑](#footnote-ref-4)
5. *Módosította: 2/2022. (I. 27.) önk. r.,* [↑](#footnote-ref-5)